সম্প্রতি একটি সহযোগী দৈনিকে ‘পিতার অসমাপ্ত কাজ শেষ করলেন কন্যা’ শিরোনামের নিবন্ধে গবেষক ও বিশ্লেষক, চট্টগ্রাম বিশ্ববিদ্যালয়ের সাবেক উপাচার্য ও সদ্য নিয়োগপ্রাপ্ত ইউজিসির চেয়ারম্যান আব্দুল মান্নান বলেছেন,‘ ২০১৪ সালের লোকসভা নির্বাচনে কংগ্রেসের ভরাডুবি হয়ে বিজেপি ক্ষমতায় এসে নরেন্দ্র মোদি সরকার গঠন করলে পুরো বিষয়টা নিয়ে এক চরম অনিশ্চয়তা দেখা দেয়। বিজেপিকে একটি হিন্দুত্ববাদী দল হিসেবে দেখা হয় এবং মনে করা হয়েছিল যেহেতু আওয়ামী লীগ নেতৃত্বাধীন সরকার কংগ্রেসের বন্ধু ছিল সেহেতু বিজেপি আওয়ামী লীগের শত্রু হিসেবে আবির্ভূত হবে। এতে বাংলাদেশের আওয়ামী লীগ বিরোধী মহল বেশ উৎফুল্লই হয়েছিল। কিন্তু গত দু’বছরের কার্যকলাপে নরেন্দ্র মোদি প্রমাণ করেছেন তিনি জাত রাজনীতিবিদ। দলের উর্ধে উঠে দেশের স্বার্থকে বড় করে দেখতে জানেন। উপলব্ধি করেছেন ভারত এখন আর ষাটের দশকে নেই। দেশটি এখন একটি উদীয়মান পরাশক্তি। জাতিসংঘে স্থায়ী পদের জন্য চেষ্টা করছে। তার জন্য এই অঞ্চলের সব দেশেরই সমর্থন চাই।’